Tasnamkit d tsleḍt n yinumak (isnumak) n wawalen di tutlayt, d wassaɣ n yinumak i yettilin gar wawalen yezmer ad yili wassaɣ n umyellel d tmegla n tegduzla n umerwes…. D awal id d yesnulfa umusnaw n tesnalsit afransis MICHEL BEAL iwakken ad yesgzi ilugan n ubeddel deg inumak n wawal.20  Tajmaɛt [θaʒmaʕəθ] yella di kra n temnaḍin n wammud-nneɣ (Aɛfir, Ibḍac, At qḍiɛa, Azeffun, Tineqcin, Icciqer, At yanni, Adekkar, Tizi-ɣenif, Ḥizer, Kendira, At yiraten, Aweqas, Ssuq letnin, isenaǧen, Laɛzayeb, Taqsebt) s uẓar (JMYƐ), s wazal n 85%, akken it-nnufa deg tantaliyin nniḍen am Teclḥit d Terifit, maca yella wanda nnufa d awal nniḍen anda ibeddel uẓar amedya di temslayt n Delles, Ilula umalu akked Buzgan nnufa qqaren: - Agraw: [aɤraw], aẓar-is (GRW), Ilula umalu, d Buzgan s wazal n 10%.